**Program:** „Programul Educație și Ocupare“

**Titlu apel:** Promovarea dezvoltării programelor de studii terțiare de înaltă calitate, flexibile și corelate cu cerințele pieței muncii - STAGII STUDENȚI - Regiuni mai putin dezvoltate

**Titlu proiect**: „TRAining avansat pentru TRAnziție VERde și dezvoltare SUStenabilă” (TRAVERSUS)

**Cod SMIS**: 312941

**Beneficiar**: UNIVERSITATEA DIN PETROȘANI

**Partener 1**: INSTITUTUL DE ECONOMIE MONDIALĂ

**GRUP ȚINTĂ**

Anunț recrutare grup țintă – Mai-Iunie 2025

***Universitatea din Petroșani***, Beneficiar în cadrul proiectului *„TRAining avansat pentru TRAnziție VERde și dezvoltare SUStenabilă” (TRAVERSUS)* - Cod SMIS 312941, cofinanțat de Uniunea Europeană prin Programul Educație și Ocupare, anunță începerea selecției grupului țintă aferent proiectului

**OBIECTIVUL GENERAL al proiectului** constă în *Creşterea ratei de participare a studenţilor/doctoranzilor la programele de învăţare la locul de muncă prin intermediul parteneriatelor nou înfiinţate/dezvoltate care vor facilita inserţia pe piaţa muncii a absolvenţilor de studii universitare terţiare.*

**Grup țintă: 234 studenți la ciclul de LICENTA și 6 DOCTORANZI.**

Pentru a fi eligibile, persoanele din GT îndeplinesc cumulativ următoarele criterii, la data intrării în operațiune:

* Înmatriculaț la una dintre cele 2 facultăți din cadrul Universității din Petroșani:
	+ 48 studenți înmatriculați la Facultatea de Mine din cadrul specializărilor Inginerie minieră, Topografie minieră, Construcții miniere, Ingineria și protecția mediului în industrie, Ingineria securității în industrie și Ingineria si Managementul Afacerilor înmatriculații in anii de studiu II și III
	+ 186 studenți înmatriculați la Facultatea de Inginerie Mecanică și Electrică din cadrul specializărilor Calculatoare, Automatică și informatică aplicată, Electromecanică, Energetică industrială, Mașini și echipamente miniere, Echipamente pentru procese industriale, Ingineria transporturilor și a traficului și Tehnologia construcțiilor de mașini înmatriculații in anii de studiu II și III
	+ 6 de doctoranzi (anul I, II III sau IV), 5 înmatriculați la specializările Mine, petrol și gaze, 1 înmatriculat la Inginerie Industrială.
* Au domiciliul într-una dintre regiunile de dezvoltare: Sud-Muntenia, Sud-Vest Oltenia, Vest, Nord-Vest, Nord-Est, Sud-Est si Centru.
* Au vârsta cuprinsă între 18 – 35 ani.

**Activități adresate studenților:**

 Curs de competențe digitale, autorizat ANC, 40 ore/grupă, oferit prin platforma IT TRAVERSUS – modul E-learning (achiziționată prin proiect);

 Practică de specialitate subvenționată, realizată la parteneri din mediul de afaceri/universitar, prin încheierea de parteneriate și convenții de practică (6 lei/oră, 90 ore);

 Concurs de proiecte de practică cu premii: 1 x Premiul I = 5000 lei, 1 x Premiul II = 4000 lei și 1 x Premiul III = 3000 lei. Pentru derularea concursului se va elabora o metodologie de premiere care va include criterii de selecție și departajare a doctoranzilor bazate pe prezentarea rezultatelor stagiului concretizate într-un proiect de practică ce va fi prezentat în fața unei comisii formate din tutori și experți de implementare stagii practică;

 Participare la workshopuri pentru stabilirea îmbunățirilor ce trebuie aduse competențelor formate prin intermediul programelor de studii.

**Activități adresate doctoranzilor:**

* *Curs de competențe antreprenoriale*, autorizat ANC, 40 ore/grupă, oferit prin platforma IT TRAVERSUS – modul E-learning (achiziționată prin proiect);
* *Practică de specialitate subvenționată*, realizată la parteneri din mediul de afaceri/universitar, prin încheierea de parteneriate și convenții de practică (6 lei/oră, 260 ore);
* *Concurs de proiecte de practică cu premii*: 1 x Premiul I = 5000 lei, 1 x Premiul II = 4000 lei și 1 x Premiul III = 3000 lei. Pentru derularea concursului *se va elabora o metodologie de premiere* care va include criterii de selecție și departajare a doctoranzilor bazate pe prezentarea rezultatelor stagiului concretizate într-un proiect de practică ce va fi prezentat în fața unei comisii formate din tutori și experți de implementare stagii practică;
* *Participare la workshopuri* pentru stabilirea îmbunățirilor ce trebuie aduse competențelor formate prin intermediul programelor de studii.

**Modalitatea de înscriere:**

Înscrierea doctoranzilor în proiect se face pe bază de **dosar individual** completat și transmis pe adresa dorintataru@upet.ro

**Conținutul dosarului:**

1. Cerere de înscriere în GT
2. Formular înregistrare participanți GT
3. Copie carte identitate (CI)
4. Adeverință din cadrul Facultății/Școlii doctorale, cu precizarea anului de studiu în care este înmatriculat și a specializării
5. Scrisoare de intenție (1 pagină)
6. Acord date cu caracter personal
7. Declarație privind evitarea dublei finanțări
8. Declarație de apartenență la grupul țintă

**Documentele din dosar trebuie să fie semnate și datate pe fiecare pagină**. **Dosarul va cuprinde toate documentele de la 1 la 8 (scanate/depuse în această ordine)**

Derularea procesului de selecție este detaliată în cadrul *Metodologie de Identificare și Recrutare a Grupului Țintă*

**Persoane de contact:**

Șef lucrări dr.ing Tataru Dorin – Expert Grup Țintă

E-mail: dorintataru@upet.ro

Tel: +40737776556